Unionin tuomioistuimen tuomio (viides jaosto) 26.10.2023 (ennakkoratkaisupyyntö, jonka on esittänyt Verwaltungsgerichtshof –Itävalta) – BM v. Gebühren Info Service GmbH (GIS)
(Asia C-249/221, GIS)
(Ennakkoratkaisupyyntö – Yhteinen arvonlisäverojärjestelmä – Direktiivi 2006/112/EY – 2 artiklan 1 kohdan c alakohta – Vastikkeellinen palvelujen suoritus – Käsite – Julkisen radio- ja televisiolaitoksen toiminta, joka rahoitetaan radio- ja televisiovastaanottimen haltijoilta, jotka ovat ohjelmien maanpäällisellä lähetysalueella, perittävällä pakollisella maksulla – 378 artiklan 1 kohta ja liitteessä X olevan A osan 2 kohta – Itävallan tasavallan liittymisasiakirja – Poikkeus – Soveltamisala)
Oikeudenkäyntikieli: saksa
Ennakkoratkaisua pyytänyt tuomioistuin
Verwaltungsgerichtshof
Pääasian asianosaiset
Valittaja: BM
Vastapuoli: Gebühren Info Service GmbH (GIS)
Muut osapuolet: Bundesministerium für Finanzen ja Österreichischer Rundfunk
Tuomiolauselma
Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 2 artiklan 1 kohdan c alakohtaa ja 378 artiklan 1 kohtaa, luettuina yhdessä Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu, tehdyn asiakirjan 151 artiklan 1 kohdan ja liitteessä XV olevan IX osan 2 kohdan h alakohdan ensimmäisen alakohdan toisen luetelmakohdan kanssa,
on tulkittava siten, että
ne eivät ole esteenä sille, että Itävallan tasavalta kantaa arvonlisäveroa julkisesta yleisradiotoiminnasta, joka rahoitetaan pakollisella lakisääteisellä maksulla, jonka ovat velvollisia maksamaan kaikki henkilöt, jotka käyttävät radiovastaanottimia rakennuksessa, joka sijaitsee kyseisen julkisen yleisradioyhtiön maanpäällisen lähetysverkon peittoalueella, riippumatta siitä, kuuluuko kyseinen julkinen yleisradiotoiminta arvonlisäverodirektiivin 2 artiklan 1 kohdan c alakohdassa tarkoitetun vastikkeellisen palvelujen suorituksen käsitteen alaan.
____________
1 EUVL C 237, 20.6.2022.